Diari Oficial de la Generalitat Valenciana


Sumari del DOGV 6215, del 26-02-2010 (2010/1929)

Subhasta notarial de finca per procediment executiu extrajudicial.
------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1929


Data del document
:   18-02-2010

Organisme emissor
:   Notaria de Manuel Rius Verdú

Tipus de document
:   Subhasta

Subhasta notarial de finca per procediment executiu extrajudicial. [2010/1929]  
Manuel Rius Verdú, notari del Col·legi de València amb residència a Quart de Poblet, faig saber:  
Que en la meua notaria situada a Quart de Poblet (València), carrer de Concòrdia, número 1-3, baixos, es tramita venda extrajudicial, conforme a l'article 129 de la Llei Hipotecària, de la següent finca hipotecada:   
Urbana. Número 1. Local en planta baixa, destinat a usos comercials o industrials, diàfan o sense distribució interior, amb accés directe i independent des dels carrers de l'Arc dels Tarongers i Quart. Té una superfície construïda de cent quaranta metres quadrats (140 m²), i mirant des del carrer dels Tarongers, limita: front, el carrer esmentat i pati vestíbul d'entrada a l'edifici; dreta entrant, carrer de Quart; esquerra, casa número 7 del mateix carrer dels Tarongers; i fons, de Manuel Contreras Luque.   
Quota: cinquanta enters per cent (50%).  
Forma part de l'edifici siti a Quart de Poblet, partida la Lloma, carrer de l'Arc dels Tarongers, número 9 de policia urbana; ocupa la superfície total del solar de cent quaranta metres quadrats (140 m²) i es compon de planta baixa, amb un local comercial i el pati d'entrada, que consta de zona d'accés d'espera i distribuïdor amb accés d'escala i cambres de comptadors d'aigua i llum; i una planta alta, que comprén dos habitatges i està rematada sobre aquesta planta per terrassa xafable. Limita: per sud, carrer de situació; nord, carrer de Quart; i oest, casa número 7 del carrer de l'Arc dels Tarongers.   
Inscripció. Inscrita en el Registre de la Propietat de Manises, al tom 1920, llibre 258 de Quart de Poblet, foli 184, finca 28.832, inscripció 2a.  
Tindrà lloc a la meua notaria. La 1a subhasta, el dia 9 d'abril de 2010 a les 11.00 hores, i el tipus base serà el de cent cinquanta-set mil tres-cents seixanta euros (157.360 €); si no n'hi ha postor o si resulta fallida, la 2a subhasta serà el dia 11 de maig de 2010, a les 11.00 hores, i el tipus de la qual serà el 75% de la primera; en els mateixos casos, la 3a subhasta serà el dia 9 de juny de 2010 a les 11.00 hores sense subjecció a tipus; i si n'hi ha pluralitat de millores en la tercera subhasta, la licitació entre millorants i millor postor serà el dia 17 de juny de 2010 a les 11.00 hores.  
La documentació i certificació del Registre a què es referixen els articles 236 a) i 236 b) del Reglament Hipotecari poden consultar-se en la notaria, de dilluns a divendres, de 09.30 a 13.00 hores. S'entendrà que tot licitador accepta com a bastant la titulació aportada. Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notària una quantitat equivalent al 30% del tipus que corresponga en la 1a i 2a subhasta i en la 3a un 20% del tipus de la segona, per mitjà de xec bancari a nom del notari. Podran fer-se postures per escrit en plec tancat, adjuntant-hi el justificant del depòsit previ fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se a qualitat de cedir a un tercer.  
Quart de Poblet, 18 de febrer de 2010.- El notari: Manuel Rius Verdú.